LT
L 237/876
Europos Sąjungos oficialusis leidinys
2023 9 26
115.
Kad finansinių ataskaitų vartotojai galėtų suprasti nustatant pereinamojo laikotarpio sumas taikytų metodų bei padarytų sprendimų pobūdį ir reikšmę, teikdamas informaciją apie visus laikotarpius, kurių informacija atsklei­ džiama pagal 114 straipsnio a arba b punktą, subjektas paaiškina, kaip taikymo pradžios datą įvertino draudimo sutartis.
116.
Subjektas, kuris pasirenka skaidyti draudimo finansines pajamas arba sąnaudas į pelną arba nuostolius ir kitas bendrąsias pajamas, taiko C18 straipsnio b punktą, C19 straipsnio b punktą, C24 straipsnio b punktą ir C24 straipsnio c punktą ir nustato kaupiamąjį taikymo pradžios datos skirtumą tarp draudimo sutarčių grupių, kurioms taikomas skaidymas, draudimo finansinių pajamų arba sąnaudų, kurios būtų buvusios pripažintos pelnu arba nuostoliais, ir bendrų draudimo finansinių pajamų arba sąnaudų.
Visais laikotarpiais, kuriais yra sumų, nustatytų taikant minėtus straipsnius, subjektas atskleidžia kaupiamųjų sumų, įtrauktų į kitas bendrąsias pajamas už finansinį turtą, vertinamą tikrąja verte, kurios pokyčiai pripažįstami kitomis bendrosiomis pajamomis, pradinio ir galutinio likučių sutikrintas sumas, susijusias su draudimo sutarčių grupėmis.
Pavyzdžiui, sutikrinamas per laikotarpį kitomis bendrosiomis pajamomis pripažintas pelnas arba nuostoliai ir ankstesniais laikotarpiais bendrosiomis pajamomis pripažintas pelnas arba nuostoliai, kurie per laikotarpį perklasifikuoti į pelną arba nuostolius.
Reikšmingi sprendimai taikant 17-ąjį TFAS
117.
Subjektas atskleidžia informaciją apie taikant 17-ąjį TFAS padarytus reikšmingus sprendimus ir šių sprendimų pokyčius.
Tiksliau, subjektas atskleidžia informaciją apie naudotus duomenis, prielaidas ir įvertinimo metodus, įskaitant: a) tai, kokie metodai taikyti į 17-ojo TFAS taikymo sritį patenkančioms draudimo sutartims vertinti ir kokia tvarka vertinti pagal šiuos metodus naudoti duomenys.
Subjektas taip pat pateikia kiekybinę informaciją apie šiuos duomenis, nebent tai yra neįmanoma; b) visus metodų ir procesų, kuriais apskaičiuojami sutartims vertinti naudoti duomenys, pokyčius, kiekvieno pokyčio priežastis ir sutarčių, kurioms padarytas poveikis, rūšį; c) naudotą metodą, jei jis neįtrauktas į a punktą, pagal kurį: i) atskiriami sutarčių be tiesioginio dalyvavimo elementų būsimųjų pinigų srautų įverčių pokyčiai, atsiradę pasinaudojus diskrecijos teise, ir kiti būsimųjų pinigų srautų įverčių pokyčiai (žr.
B98 straipsnį); ii) nustatoma rizikos korekcija dėl nefinansinės rizikos, įskaitant tai, ar rizikos korekcijos dėl nefinansinės rizikos pokyčiai yra skaidomi į draudimo paslaugos komponentą ir draudimo finansinį komponentą arba ar jie yra įtraukiami į draudimo paslaugos rezultatą neskaidyti; iii) nustatomos diskonto normos; iv) nustatomi investiciniai komponentai ir v)
nustatomas santykinis dėl draudimo apsaugos ir investicijų grąžos paslaugos arba dėl draudimo apsaugos ir su investavimu susijusios paslaugos atsirandančių išmokų svoris (žr. B119–B119B straipsnius).
118.
Jeigu taikydamas 88 straipsnio b punktą arba 89 straipsnio b punktą subjektas nusprendžia skaidyti draudimo finansines pajamas arba sąnaudas į sumas, pateikiamas pelno arba nuostolių dalyje, ir sumas, pateikiamas kitų bendrųjų pajamų dalyje, subjektas atskleidžia, kokiais metodais nustatė pelnu arba nuostoliais pripažįstamas draudimo finansines pajamas arba sąnaudas.
119.
Subjektas atskleidžia, kokiu pasikliovimo lygiu rėmėsi nustatydamas rizikos korekciją dėl nefinansinės rizikos.
Jeigu subjektas taiko kitą, ne pasikliovimo lygio, metodą rizikos korekcijai dėl nefinansinės rizikos nustatyti, jis atskleidžia, kokį metodą taikė, ir nurodo pagal tą metodą gautus rezultatus atitinkantį pasikliovimo lygį.